Zalištšõkõ
Zalištšõkõ (ukraina Заліщики, poola Zaleszczyki) on linn Ukrainas Ternopili oblastis, Zalištšõkõ rajooni halduskeskus. Zalištšõkõ paikneb Dnestri vasakul kaldal, Ternopili oblasti ja Tšernivtsi oblasti piiril. Zalištšõkõ asub Ternopilist umbes 102 km lõunas. Zalištšõkõt on esmamainitud 1340. aastal, Magdeburgi linnaõigused sai 1766. aastal. Ukraina 2001. aasta rahvaloenduse andmetel oli Zalištšõkõ elanikest ukrainlasi 98,17%, venelasi 1,40% ja poolakaid 0,17%.